ডাকাতের হাতে নিরীহ মানব হত্যার পিছে যেটি কাজ করে সেটি বীরত্ব নয়,বরং তার নিজের মারা পড়ার ভয়। কারণ,সে যে গুরুতর অপরাধী সেটি নিজেও জানে। প্রতিশোধ হামলা বা শাস্তি পাওয়ার ভয় থেকেই ডাকাতেরা তাই অতিশয় হত্যাপাগল হয়।ভয়ের কারণে তারা যেমন দিনের আলোয় ডাকাতি করে না,তেমনি তাদের কুকর্ম কেউ দেখে ফেললে তাদেরও বাঁচতে দিতে চায় না। তারা যেমন অপরাধ লুকাতে চায়, তেমনি সে অপরাধের সাক্ষিও গায়েব করতে চায়। ফলে সামান্য অর্থের ডাকাতিতেও তারা নৃশংস হত্যাকান্ড ঘটায়। একই রূপ মৃত্যুর ভয় কাজ করে স্বৈরাচারি শাসকের মনে। কারণ, প্রতিযুগে এবং প্রতিটি সভ্য জনপদে স্বৈরাচার গণ্য হয় অতি জঘন্য অপরাধ কর্ম রূপে।তাদের ডাকাতিটা শুধু জনগণের সম্পদের উপর নয়,বরং মৌলিক মানবিক অধিকারের উপরও। ফলে তাদের ডাকাতিটা যেমন মানবতা বিরোধী ও অতি নৃশংস, তেমনি তাদের মনের ভয়টিও অতি গভীর। আর তার প্রভাব গিয়ে পড়ে তাদের রাজনীতিতে। রাজনীতিতে তাদের বিচরণটি হয় সর্বসময়ের ভয় নিয়ে।সেটি নির্মূলের ভয়।তারা তখন দেশজুড়ে শত্রু দেখে। ফলে তাদের রাজনীতিটা হয় শত্রুনির্মূলের রাজনীতি। ফলে বেছে নেয় নির্বিচারে মানবহত্যার ও নানারূপ নির্যাতনের পথ।শেখ মুজিবের রাজনীতিতে সেটি দেখা গেছে। সে ভয় থেকেই তিনি বিশাল রক্ষি বাহিনী গড়ে তুলেছিলেন। অথচ পাকিস্তানের ২৪ বছরে সেরূপ কোন রক্ষিবাহিনীর প্রয়োজন পড়েনি। অবশেষে ভয়ের মাঝেই মুজিবকে সহিংস পথে বিদায় নিতে হয়েছে। রক্ষিবাহিনী, সেনাবাহিনী ও পুলিশ তাকে বাঁচাতে পারিনি। আজ একই ভয় এবং একই নৃশংসতা ফুটে উঠেছে শেখ হাসিনার রাজনীতিতেও।